CELEX: 32019D1925
Language: da
Date: 2019-11-14 00:00:00
Title: Rådets afgørelse (EU) 2019/1925 af 14. november 2019 om undertegnelse på Unionens vegne og om midlertidig anvendelse af protokollen til gennemførelse af partnerskabsaftalen om bæredygtigt fiskeri mellem Den Europæiske Union og Republikken Senegal

20.11.2019   
               
               
                  DA
               
               
                  Den Europæiske Unions Tidende
               
               
                  L 299/11
               
            
         RÅDETS AFGØRELSE (EU) 2019/1925
         af 14. november 2019
         om undertegnelse på Unionens vegne og om midlertidig anvendelse af protokollen til gennemførelse af partnerskabsaftalen om bæredygtigt fiskeri mellem Den Europæiske Union og Republikken Senegal
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 5,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den 2. marts 2015 vedtog Rådet forordning (EU) 2015/384 (1) om indgåelse af partnerskabsaftalen om bæredygtigt fiskeri mellem Den Europæiske Union og Republikken Senegal (i det følgende benævnt »aftalen«) (2). Aftalen trådte i kraft den 20. november 2014 og er stadig i kraft.
                  
               
                     (2)
                  
                  
                     Protokollen om gennemførelse af aftalen, som på nuværende tidspunkt er i kraft, udløber den 19. november 2019.
                  
               
                     (3)
                  
                  
                     Kommissionen har på Unionens vegne ført forhandlinger om en ny protokol til gennemførelse af aftalen (i det følgende benævnt »protokollen«). Som afslutning på disse forhandlinger blev protokollen paraferet den 19. juli 2019.
                  
               
                     (4)
                  
                  
                     Formålet med protokollen er at gøre det muligt for Unionen og Senegal at arbejde tættere sammen om at fremme en bæredygtig fiskeripolitik og en ansvarlig udnyttelse af fiskeressourcerne i Senegals farvande samt at støtte Senegals bestræbelser på at udvikle fiskerisektoren.
                  
               
                     (5)
                  
                  
                     Protokollen bør undertegnes og anvendes midlertidigt indtil afslutningen af de procedurer, som er nødvendige for dens ikrafttræden.
                  
               
                     (6)
                  
                  
                     For at undgå en afbrydelse af EU-fartøjernes fiskeri bør protokollen anvendes midlertidigt, så snart den er undertegnet —
                  
               VEDTAGET DENNE AFGØRELSE:
         
            Artikel 1
            Der gives herved bemyndigelse til undertegnelse på Unionens vegne af protokollen til gennemførelse af partnerskabsaftalen om bæredygtigt fiskeri mellem Den Europæiske Union og Republikken Senegal med forbehold af nævnte protokols indgåelse.
            Teksten til protokollen er knyttet til denne afgørelse.
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens vegne.
         
         
            Artikel 3
            I overensstemmelse med protokollens artikel 16 finder protokollen midlertidig anvendelse fra datoen for dens undertegnelse indtil afslutningen af de procedurer, som er nødvendige for dens ikrafttræden.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 14. november 2019.
            
               
                  På Rådets vegne
               
               T. TUPPURAINEN
               
                  Formand
               
            
         
         
            (1)  Rådets afgørelse (EU) 2015/384 af 2. marts 2015 om indgåelse på Den Europæiske Unions vegne af partnerskabsaftalen om bæredygtigt fiskeri mellem Den Europæiske Union og Republikken Senegal med tilhørende gennemførelsesprotokol (EUT L 65 af 10.3.2015, s. 1).
         
            (2)  Partnerskabsaftale om bæredygtigt fiskeri mellem den Europæiske Union og Republikken Senegal (EUT L 304 af 23.10.2014, s. 3).